ddrg/super_eurlex huggingface dataset:
(12)

Ved at indføre krav til miljøvenligt design i to faser skulle producenterne være sikret en passende tidsramme for ændring af produkters design med hensyn til standbyfunktion og tab i slukket tilstand. Tidsplanen for faserne bør lægges sådan, at der undgås negative virkninger på det markedsførte udstyrs brugsegenskaber, og at der tages hensyn til omkostningsvirkningerne for producenterne, navnlig smv’er, samtidig med, at denne forordnings politiske målsætninger nås til tiden. Målingerne af strømforbruget bør udføres med alment anerkendt teknik, og producenterne kan anvende harmoniserede standarder, der er fastlagt i henhold til artikel 9 i direktiv 2005/32/EF.
(4)

Denne afgørelses ikrafttræden skulle gøre det muligt at overføre reelle SIS-data til Det Schweiziske Forbund. Den konkrete anvendelse af disse data skulle gennem de gældende Schengenevalueringsprocedurer, jf. SCH/Com-ex (98) 26 def., gøre det muligt for Rådet at fastslå, om Schengenreglernes bestemmelser om SIS bringes korrekt i anvendelse i Det Schweiziske Forbund. Når disse evalueringer er blevet foretaget, bør Rådet træffe afgørelse om at ophæve kontrollen ved de indre grænser til Det Schweiziske Forbund.
(6)

Med hensyn til de nationale maksimalgrænseværdier, som medlemsstaterne giver underretning om, har de berørte medlemsstater forelagt de oplysninger, som kræves i artikel 23 i forordning (EF) nr. 396/2005. I overensstemmelse med nævnte forordnings artikel 23 og 24 er maksimalgrænseværdierne for hver afgrøde/pesticid-kombination blevet forelagt for Den Europæiske Fødevaresikkerhedsautoritet (herefter benævnt »autoriteten«). Autoriteten har offentliggjort begrundede udtalelser ( 10 ) om de nationale maksimalgrænseværdier for aktivstoffer, som ikke er optaget i bilag I til direktiv 91/414/EØF, der kan lægges til grund for fastsættelse af midlertidige maksimalgrænseværdier, som ikke indebærer en uacceptabel risiko for forbrugerne. Disse maksimalgrænseværdier bør derfor optages i bilag III til nævnte forordning.
(2)

Ved Kommissionens forordning (EF) nr. 1095/2007 ( 4 ) blev der indsat en ny artikel 24b i forordning (EF) nr. 2229/2004 for at tillade, at et aktivstof, for hvilket der er klare indikationer for, at det kan forventes ikke at have skadelig indvirkning på menneskers eller dyrs sundhed eller på grundvandet eller en uacceptabel indvirkning på miljøet, optages i bilag I til direktiv 91/414/EØF, uden at der er indhentet en detaljeret videnskabelig udtalelse fra Den Europæiske Fødevaresikkerhedsautoritet (EFSA).
(3)

Visse medlemsstater og visse områder i medlemsstater er anerkendt som beskyttede zoner med hensyn til visse skadegørere. I visse tilfælde var anerkendelsen foreløbig, fordi der ikke var fremlagt den fornødne komplette dokumentation for, at den pågældende skadegører ikke forekom i den pågældende medlemsstat eller det pågældende område, eller fordi bestræbelserne på at udrydde en sådan skadegører ikke var fuldført. I de tilfælde, hvor de pågældende medlemsstater har fremlagt de fornødne oplysninger, bør de pågældende beskyttede zoner anerkendes som permanente beskyttede zoner. Den foreløbige anerkendelse bør undtagelsesvis forlænges i endnu en begrænset periode for at give de pågældende medlemsstater den fornødne ekstra tid til at fremlægge dokumentation for, at den pågældende skadegører ikke forekommer, eller om fornødent fuldføre deres bestræbelser på at udrydde den. I andre tilfælde bør beskyttede zoner ikke længere anerkendes som sådanne, da der nu forekommer skadegørere.
(5)

Der er fremlagt nye oplysninger til støtte for en ansøgning om tilladelse til at anvende præparatet til slagtesvin. Den Europæiske Fødevaresikkerhedsautoritet (EFSA) konkluderede i sin udtalelse af 22. november 2007, at den allerede i tidligere udtalelser har fastslået, at Saccharomyces cerevisiae (Biosaf Sc 47) er sikkert for forbrugerne, brugerne og miljøet ( 10 ). EFSA konkluderede endvidere, at anvendelsen af præparatet ikke udgør nogen risiko for denne yderligere dyrekategori, og at anvendelsen af nævnte præparat kan forbedre slagtesvins ydelsesparametre. EFSA mener ikke, at der er behov for særlige krav om overvågning efter markedsføringen. EFSA har ligeledes gennemgået den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
(25)

Den Europæiske Fødevaresikkerhedsautoritet (EFSA) har afgivet tre udtalelser om dette emne: Scientific Opinion of the Panel on Animal Health and Welfare on a request from the European Commission on possible vector species and live stages of susceptible species not transmitting disease as regards certain fish diseases ( 18 ), Scientific Opinion of the Panel on Animal Health and Welfare on a request from the European Commission on possible vector species and live stages of susceptible species not transmitting disease as regards certain mollusc diseases ( 19 ) og Scientific Opinion of the Panel on Animal Health and Welfare on a request from the European Commission on possible vector species and live stages of susceptible species not transmitting disease as regards certain crustacean diseases ( 20 ).
(4)

Med henblik på kontrol skal der i henhold til forordning (EF) nr. 2007/2000 ved import i forbindelse med »baby beef«-kontingenterne for Bosnien-Hercegovina og toldområderne Serbien og Kosovo forelægges et ægthedscertifikat udstedt i eksportlandet, hvori det dokumenteres, at varerne har oprindelse i det pågældende land, og at de nøje opfylder definitionen i bilag II til nævnte forordning. Af harmoniseringshensyn bør der ved import i forbindelse med kontingenterne for »baby beef« med oprindelse i Kroatien, Den Tidligere Jugoslaviske Republik Makedonien og Montenegro ligeledes forelægges et ægthedscertifikat udstedt i eksportlandet, hvori det dokumenteres, at varerne har oprindelse i det pågældende land, og at de nøje opfylder definitionen i bilag III til stabiliserings- og associeringsaftalen med Kroatien eller Den Tidligere Jugoslaviske Republik Makedonien eller bilag II til interimsaftalen med Montenegro. Der bør endvidere fastlægges et standardforlæg til ægthedscertifikaterne og fastsættes nærmere bestemmelser for deres anvendelse.
(5)

For at lette gennemførelsen af denne foranstaltning og under hensyn til nuværende praksis i medlemsstaterne bør artikel 7, stk. 3, i forordning (EF) nr. 826/2008 kun anvendes for produkter, der er fuldstændigt indlagret. Bestemmelser om fravigelse af nævnte artikel bør derfor vedtages.
(4)

Af en udtalelse ( 2 ) af 15. juli 2008 fra Den Europæiske Fødevaresikkerhedsautoritet (EFSA) fremgår det, at et præparat af Lactobacillus rhamnosus (CNCM-I-3698) og Lactobacillus farciminis (CNCM-I-3699) (Sorbiflore) på grundlag af de oplysninger, fabrikanten har fremlagt, ikke har skadelige virkninger på dyrs eller menneskers sundhed eller på miljøet, og at det er et effektivt middel til at forbedre tilvæksten. EFSA konkluderede endvidere, at præparatet muligvis kan sensibilisere luftvejene. EFSA mener ikke, at der er behov for særlige krav vedrørende overvågning, efter at præparatet er bragt i omsætning. I udtalelsen gennemgås ligeledes den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
(3)

Swaziland er en lille indlandsstat og er samtidig et udviklingsland. Ifølge oplysninger forelagt af Swaziland er landets økonomi dybt afhængig af handel, og arbejdsløsheden er i forvejen høj. Anvendelsen af de aktuelle oprindelsesregler ville påvirke evnen til fortsat at eksportere til Fællesskabet i alvorlig grad. Swaziland har behov for at benytte udgangsmaterialer uden oprindelsesstatus til fremstillingen af deres færdigvare, og landet er på nuværende tidspunkt ikke i stand til at opfylde reglerne om kumulation af oprindelse, som er fastlagt i bilag II til forordning (EF) nr. 1528/2007. Færdigvaren opfylder dermed ikke reglerne i dette bilag. Swaziland har imidlertid foretaget betydelige investeringer med henblik på at få adgang til Fællesskabets marked, først og fremmest via kumulation med Sydafrika, for ikke længere at være afhængig af en midlertidig undtagelse. Anmodningen om en midlertidig undtagelse fra artikel 36, stk. 1, litra b), i bilag II til forordning (EF) nr. 1528/2007 er derfor berettiget.
(6)

Den radioaktive kontamination af mange landbrugsprodukter er faldet og vil fortsætte med at falde, indtil de niveauer nås, der bestod for Tjernobyl-ulykken. Der bør derfor fastsættes en procedure, som gør det muligt at undtage sådanne produkter fra anvendelsesområdet for denne forordning.
(1)

I henhold til traktatens artikel 157, stk. 1, sørger Fællesskabet og medlemsstaterne for, at de nødvendige betingelser for udviklingen af fællesskabsindustriens konkurrenceevne er til stede. I artikel 157, stk. 2, hedder det navnlig, at medlemsstaterne rådfører sig med hinanden i kontakt med Kommissionen og at de om nødvendigt samordner deres aktioner. Kommissionen kan tage de initiativer, den finder hensigtsmæssige for at fremme deres samordning.
(66)

For det første skal det bemærkes, at et af de afgørende kriterier for valg af grundlag for fastsættelse af gaspriserne var, at det i rimeligt omfang afspejler den pris, der normalt skal betales på et marked, der ikke er præget af forvridninger. Det er hævet over enhver tvivl, at denne betingelse er overholdt, for så vidt angår Waidhauspriserne. Ydermere importeres langt den største mængde gas fra Rusland via knudepunktet i Waidhaus, hvorfor Waidhauspriserne udgør et passende grundlag for en justering. På dette grundlag blev Waidhaus betragtet som et repræsentativt marked og et passende grundlag for fastsættelse af gasomkostningerne, jf. grundforordningens artikel 2, stk. 5. For det andet er det i sig selv irrelevant, om prisen er omkostningsafhængig, så længe den på en rimelig måde afspejler den pris, der normalt skal betales på et marked, der ikke er præget af forvridninger. For så vidt angår prisen på gas, der importeres ved Waidhaus, er der ikke tegn på statslig indgriben i prisdannelsen, og denne betingelse er således opfyldt. Og endelig for så vidt angår påstanden om ikke-konkurrencemæssig prisfastsættelse på gas på hjemmemarkedet i Tyskland, bør det bemærkes, at Bundeskartellamts (de tyske konkurrencemyndigheders) undersøgelse endnu ikke er afsluttet, og at der ikke er blevet draget konklusioner. Denne undersøgelse vedrører i øvrigt de priser, som de største tyske gasdistributører opkræver på det tyske hjemmemarked, og ikke den pris, de betaler for gas, der er importeret fra Rusland. I modsætning til den anførte påstand er der ikke nødvendigvis nogen sammenhæng mellem disse to priser, da gasdistributørerne og deres kunder har direkte modstridende økonomiske interesser. Det kan således antages, at distributørerne ønsker at opretholde videresalgsprisen på så højt et niveau som muligt, mens det samtidig er i deres økonomiske interesse at bevare indkøbsprisen på det lavest mulige niveau for at maksimere deres fortjenstniveau. Påstanden om, at etablerede tyske selskaber ikke har noget incitament til at opnå lave priser på gas importeret fra Rusland ved Waidhaus, er således blot en antagelse, som ikke har hold i virkeligheden. Disse påstande blev derfor afvist.
(1)

Kommissionens forordning (EØF) nr. 4056/87 af 22. december 1987 om fastlæggelse af de analysemetoder og andre bestemmelser af teknisk art, der skal anvendes i forbindelse med forordning (EØF) nr. 3035/80 om fastsættelse af almindelige regler for ydelse af eksportrestitutioner og om fastlæggelse af kriterierne for fastsættelse af restitutionsbeløbet for visse landbrugsprodukter, der udføres i form af varer, som ikke er omfattet af traktatens bilag II ( 2 ), er blevet ændret væsentligt ( 3 ). Forordningen bør af klarheds- og rationaliseringshensyn kodificeres.
(5)

Uanset denne konklusion bør der indhentes yderligere oplysninger om visse specifikke forhold. I henhold til artikel 6, stk. 1, i direktiv 91/414/EØF kan der fastsættes betingelser for optagelsen af et stof i bilag I. For metamitron bør det derfor kræves, at anmelderen fremlægger yderligere oplysninger om jordmetabolitten M3’s virkninger på grundvandet, om restkoncentrationer i vekselafgrøder, om den særlige risiko på langt sigt for insektædende fugle og om den særlige risiko for fugle og pattedyr, der kan blive kontamineret ved indtag af vand på marker. For sulcotrion bør det kræves, at anmelderen fremlægger yderligere oplysninger om cyclohexadion-delens nedbrydning i jord og vand og om risikoen på langt sigt for insektædende fugle. Det bør endvidere kræves, at tebuconazol underkastes yderligere undersøgelser med henblik på at bekræfte risikovurderingen for fugle og pattedyr, og at oplysningerne fremlægges af anmelderen. Derudover bør det kræves, at tebuconazol og triadimenol underkastes yderligere undersøgelser af deres potentielle hormonforstyrrende egenskaber, så snart OECD’s retningslinjer for undersøgelser af hormonforstyrrelser foreligger, eller alternativt når der på fællesskabsplan er vedtaget retningslinjer for undersøgelserne. Sluttelig bør det kræves, at triadimenol underkastes yderligere undersøgelser med henblik på at bekræfte den kemiske specifikation og risikoen på langt sigt for fugle og pattedyr, og at oplysningerne fremlægges af anmelderen.
(86)

For at vurdere de sandsynlige virkninger af en videreførelse eller ophævelse af foranstaltningerne anmodede Kommissionen om oplysninger fra alle ovennævnte berørte parter. Kommissionen sendte stikprøvespørgeskemaer til 64 importører af den pågældende vare og modtog 11 besvarelser. Kommissionen sendte et spørgeskema til disse 11 virksomheder og modtog kun to delvise besvarelser, som ikke indeholdt dokumentation for, at de gældende foranstaltninger havde haft væsentlige virkninger for de pågældende virksomheder. Det står klart, at importørerne har fundet andre forsyningskilder, hvilket fremgår af andre tredjelandes betydelige markedsandel (33 %) og viser, at konkurrencevilkårene på markedet i Fællesskabet er sikret.
(4)

Den Europæiske Fødevaresikkerhedsautoritet (EFSA) konkluderede i sin udtalelse af 18. september 2007, at det pågældende præparat af tørrede, dræbte celler af bakterien Paracoccus carotinifaciens (NITE SD 00017), der er rig på røde carotenoider, ikke har skadelige virkninger på dyrs eller menneskers sundhed eller på miljøet, og at det påvirker animalske produkters egenskaber positivt ( 2 ). Det blev endvidere konkluderet, at det pågældende præparat ikke udgør nogen anden risiko, der i henhold til artikel 5, stk. 2, i forordning (EF) nr. 1831/2003 ville udelukke en godkendelse. EFSA har fremsat en anbefaling om maksimalgrænseværdierne for restkoncentrationer. EFSA mener ikke, at der er behov for særlige krav vedrørende overvågning, efter at præparatet er bragt i omsætning. I udtalelsen gennemgås ligeledes den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
(10)

Erythritol er en sukkeralkohol (polyol), og ifølge de eksisterende bestemmelser, jf. artikel 5, stk. 1, i direktiv 90/496/EØF, skal stoffets energiindhold beregnes ved at anvende omregningsfaktoren for sukkeralkoholer, nemlig 10 kJ/g (2,4 kcal/g). Hvis denne energiomregningsfaktor blev anvendt, ville forbrugerne ikke blive fuldt informeret om det nedsatte energiindhold i et produkt, som opnås ved at anvende erythritol til fremstillingen af det. Den Videnskabelige Komité for Levnedsmidler afgav udtalelse om erythritol den 5. marts 2003 og bemærkede, at erythritols energiindhold var under 0,9 kJ/g (under 0,2 kcal/g). Der bør derfor fastsættes en egnet energiomregningsfaktor for erythritol.
(4)

Den Europæiske Fødevaresikkerhedsautoritet (EFSA) konkluderede i sine udtalelser af 1. februar 2007 og 30. januar 2008 ( 2 ), at enzympræparatet 6-fytase (Quantum Phytase) produceret af Pichia pastoris (DSM 15927) ikke har skadelige virkninger på dyrs eller menneskers sundhed eller på miljøet, og at det effektivt forbedrer fordøjeligheden af foderstoffer ifølge de data, ansøgeren har fremlagt. Det blev endvidere konkluderet, at produktet er lettere irriterende og hudsensibiliserende, og at det muligvis kan sensibilisere luftvejene. EFSA mener ikke, at der er behov for særlige krav vedrørende overvågning efter markedsføringen. I udtalelsen gennemgås ligeledes den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
(6)

Da afvisningen af at optage disse stoffer i bilag I ikke er baseret på, at der er klare indikationer for, at de har skadelige virkninger, jf. bilag VII til forordning (EF) nr. 2229/2004, bør medlemsstaterne have mulighed for at opretholde godkendelserne indtil den 31. december 2010, jf. artikel 25, stk. 3, i forordning (EF) nr. 2229/2004.
(7)

Kommissionens forordning (EF) nr. 430/2005 om gennemførelse af Rådets forordning (EF) nr. 577/98 om gennemførelse af en stikprøveundersøgelse vedrørende arbejdsstyrken i Fællesskabet for så vidt angår den harmoniserede liste over de variabler, der fra 2006 skal anvendes ved indberetning af data, og anvendelsen af en delstikprøve til indsamling af data om strukturelle variabler ( 2 ) indeholder den harmoniserede liste over de variabler, der skal anvendes ved indberetning af dataene fra 2006. Det er imidlertid nødvendigt at ændre den harmoniserede liste fra 2009 for at tage højde for ændringerne i to variabler (fagområde for højeste fuldførte uddannelsesniveau og månedlig indtægt fra hovedbeskæftigelse), ændre dataene i kolonnen vedrørende indberetning i overensstemmelse hermed og korrigere filterfejl og -udeladelser vedrørende andre variabler. Kommissionens forordning (EF) nr. 430/2005 bør derfor ophæves med virkning fra den 1. januar 2009.
(4)

Ved forordning (EF) nr. 2160/2003 er der fastsat bestemmelser om bekæmpelse af salmonella og andre zoonotiske agenser hos forskellige fjerkræpopulationer i Fællesskabet. Ved nævnte forordning fastsættes der EF-mål for mindskelse af forekomsten af alle salmonellaserotyper af betydning for folkesundheden i forskellige fjerkræpopulationer i Fællesskabet. For at blive optaget eller forblive på listen over de tredjelande, hvorfra medlemsstaterne i henhold til fællesskabslovgivningen har tilladelse til at importere de dyr eller rugeæg, der er omfattet af nærværende forordning, skal det pågældende tredjeland for den relevante art eller kategori fra de datoer, der er anført i kolonne 5 i bilag I til forordning (EF) nr. 2160/2003, forelægge Kommissionen et bekæmpelsesprogram. Et sådant program bør svare til dem, der er forelagt af medlemsstaterne, og som skal godkendes af Kommissionen.
(4)

Af en udtalelse ( 2 ) af 16. juli 2008 fra Den Europæiske Fødevaresikkerhedsautoritet (EFSA) fremgår det, at et præparat af Bacillus amyloliquefaciens CECT 5940 (Ecobiol og Ecobiol plus) på grundlag af de oplysninger, fabrikanten har fremlagt, ikke har skadelige virkninger på dyrs eller menneskers sundhed eller på miljøet, og at det er et effektivt middel til at stabilisere tarmfloraen. EFSA konkluderede endvidere, at Bacillus amyloliquefaciens CECT 5940 (Ecobiol og Ecobiol plus) ikke udgør nogen anden risiko, der i henhold til artikel 5, stk. 2, i forordning (EF) nr. 1831/2003 ville udelukke en godkendelse. Ifølge udtalelsen har anvendelse af præparatet ikke skadelige virkninger på slagtekyllinger. EFSA mener ikke, at der er behov for særlige krav vedrørende overvågning, efter at præparatet er bragt i omsætning. I udtalelsen gennemgås ligeledes den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
(6)

Da afvisningen af at optage disse stoffer i bilag I ikke er baseret på, at der er klare indikationer for, at de har skadelige virkninger, jf. bilag VI til forordning (EF) nr. 1490/2002, bør medlemsstaterne have mulighed for at opretholde godkendelserne indtil den 31. december 2010, jf. artikel 12, stk. 3, i forordning (EF) nr. 1490/2002.
2008R0428 — DA — 28.07.2009 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EF) Nr. 428/2008

af 8. maj 2008

om fastsættelse af interventionscentrene for korn

(kodificeret udgave)

For at interventionsordningen kan virke bedst muligt, bør interventionsstederne fastlægges på grundlag af deres geografiske beliggenhed og lagerkapacitet, som muliggør opsamling og afsætning af store kornpartier.

under henvisning til Rådets forordning (EF) nr. 1784/2003 af 29. september 2003 om den fælles markedsordning for korn ( 1 ), særlig artikel 6, og

Artikel 1

De interventionssteder, der skal fastsættes i medfør af artikel 6 i forordning (EF) nr. 1784/2003, skal opfylde en af følgende betingelser:

c) særlig betydning for afsætningen af varer inden for og uden for Fællesskabet.
2008R0428 — DA — 20.12.2009 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EF) Nr. 428/2008

af 8. maj 2008

om fastsættelse af interventionscentrene for korn

(kodificeret udgave)

For at interventionsordningen kan virke bedst muligt, bør interventionsstederne fastlægges på grundlag af deres geografiske beliggenhed og lagerkapacitet, som muliggør opsamling og afsætning af store kornpartier.

under henvisning til Rådets forordning (EF) nr. 1784/2003 af 29. september 2003 om den fælles markedsordning for korn ( 1 ), særlig artikel 6, og

Artikel 1

De interventionssteder, der skal fastsættes i medfør af artikel 6 i forordning (EF) nr. 1784/2003, skal opfylde en af følgende betingelser:

c) særlig betydning for afsætningen af varer inden for og uden for Fællesskabet.
(9)

I henhold til artikel 42, stk. 8, i oprindelsesprotokollen til ESA-EU-interimspartnerskabsaftalen er den automatiske undtagelse fra oprindelsesreglerne begrænset til et årligt kontingent på 8 000 tons tunkonserves for de lande, der har paraferet ESA-EU-interimspartnerskabsaftalen (Comorerne, Mauritius, Madagaskar, Seychellerne og Zimbabwe). Mauritius har allerede indgivet en officiel anmodning om en midlertidig undtagelse i henhold til artikel 36 i bilag II til forordning (EF) nr. 1528/2007, og andre lande i ESA-regionen (navnlig Madagaskar) forventes at ville gøre det samme. Det ville være uhensigtsmæssigt at indrømme undtagelser efter artikel 36 i bilag II til forordning (EF) nr. 1528/2007, der overstiger det årlige kontingent for tunkonserves, som er tildelt ESA-regionen efter ESA-EU-interimspartnerskabsaftalen. Undtagelsen bør derfor ikke indrømmes for de mængder, der er anmodet om, men for 3 000 tons tunkonserves.
2008R0428 — DA — 07.11.2009 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EF) Nr. 428/2008

af 8. maj 2008

om fastsættelse af interventionscentrene for korn

(kodificeret udgave)

For at interventionsordningen kan virke bedst muligt, bør interventionsstederne fastlægges på grundlag af deres geografiske beliggenhed og lagerkapacitet, som muliggør opsamling og afsætning af store kornpartier.

under henvisning til Rådets forordning (EF) nr. 1784/2003 af 29. september 2003 om den fælles markedsordning for korn ( 1 ), særlig artikel 6, og

Artikel 1

De interventionssteder, der skal fastsættes i medfør af artikel 6 i forordning (EF) nr. 1784/2003, skal opfylde en af følgende betingelser:

c) særlig betydning for afsætningen af varer inden for og uden for Fællesskabet.
(2)

Ifølge oplysninger fra Madagaskar var fangsterne af tun med oprindelsesstatus i de første fire måneder af 2008 usædvanligt lave selv i forhold til de normale sæsonudsving og har medført et fald i produktionen af tunkonserves. Denne unormale situation gør det umuligt for Madagaskar at overholde oprindelsesreglerne i bilag II til forordning (EF) nr. 1528/2007 i en given periode.